Мы пычыгъом ет1ани къыгъэлъагъорэр ц1ыф жъугъэхэу къэралыгъо пстэуми арысхэм ядаохэр зэрэзэфэдэхэр ары. Тетыгъор зы1ыгъмэ ахэр апэуцужьых. Къаймэти къыгурэ1о ежь илъэпкъ иузи тырку лъэпкъыми зэриузыр. Ау зы мэхъэджэжъ горэ уук1ык1э зэфагъэр къыдэпхыщтэп. Ц1ыф зэхэтык1э-зэдэпсэук1э ш1ык1эр зэблэхъугъэн фае. Мыщ ехьыл1агъэу джыри зы хъугъэ-ш1агъэу пэк1эк1ыгъэмэ ащыщ: “Баку ц1ыфыбэ демонстрацием Къаймэт щыхэтынэу апэрэу хъугъэ... 1офэу зыхэтым мэхьанэу и1и, мурадэу зыпылъхи тэрэзэу къыгуры1ощтыгъэп.